Onsdag blev rekordmange nordjydere fanget i en af politiets fartkontroller på en motorvej

På bare fire timer blev hele 2.800 biler snuppet i at køre for hurtigt på motorvejen ved Nørresundby i nordjylland. Hastighedsbegrænsningen lyder på maksimalt 90 kilometer i timen på strækningen, men det var der altså rigtig mange, som ikke overholdt.

- 2300 på tre en halv time. Det er helt vildt i forhold til, hvad man har målt andre steder. Så vidt jeg ved, blev der i København sidste år målt 1600 på fem timer på HC Andersens Boulevard. Så det her er langt mere, end jeg regnede med, siger politiassistent Kim Haubro til TV2 Nord.

På de fire timer, kontrollen stod på, fangede politiet hele 2.800 bilister.





Strækning på motorvejen ved Nørresundby (Foto: René Schütze)

Han sad selv i fotovognen, da politiet satte fartkontrollen op klokken 15.45 onsdag. Noget overraskende måtte han dog undervejs skifte USB-stik, da der ikke var plads til billederne af de fartglade billister på det første USB-stik.

- Jeg har aldrig prøvet noget lignende, siger den garvede politiassistent il Ekstra Bladet.

Det var forskellige køretøjer, som blev blitzet af politiet - alt fra personbiler til varebogne, der ikke overholdt fartbegrænsningen. Den værste af fartsynderne kørte 157 kilometer i timen.